Rikunarita-ORG/Wikinium huggingface dataset:
# Υ

**Υ**係希臘字母第二十隻，大階寫做**Υ**，細階寫做**υ**，寫做**upsilon**，讀似啽士郎。

| 希臘字母 |
| --- |
| Αα | Ββ | Γγ | Δδ | Εε | Ζζ | Ηη | Θθ | Ιι | Κκ | Λλ | Μμ | Νν | Ξξ | Οο | Ππ | Ρρ | Σσ | Ττ | Υυ | Φφ | Χχ | Ψψ | Ωω |
| 唔再用嘅字母 |
| Ϝϝ | Ϛϛ | Ͱͱ | Ϻϻ | Ϙϙ | Ͳͳ | Ϸϸ |
# 11

|  |
| --- |
| 數字一覽

<<
10
11
12
13
14
15
16
17
18
19
>> |
| 小寫 | 十一 |
| 大寫 | 拾壹 |
| 二進位 | 1011 |
| 八進制 | 13 |
| 十二進位 | B |
| 十六進位 | B |

**11**係10同12之間嘅自然數，係單數及質數。漢字寫成十一。

## 漢字

漢字可以寫成**十一**；防簒改及睇錯寫法係**拾壹**。記數又寫**一十一**。

## 語言學

雖然喺中文入面**十一**係複合詞，但係喺好多其他語言入面，係有一個單字表示十一嘅，例如：

* 英文：eleven
* 西班牙文：once
* 法文：onze

喺英文入面，十一（eleven）係最細嘅三音節數字，亦係最大嘅單語素質數。

## 數學性質

**11** 係：

* 第 5 個質數。
	+ 佢同 13 組成孖生質數。
	+ 謝爾曼質數：因爲 5 都係質數，而 WIKINIUM\_MATH\_PH\_0 。
	+ 安全質數：因爲 23 都係質數，而 WIKINIUM\_MATH\_PH\_2 。
	+ Lucas質數，因爲佢係 Lucas數。
	+ Repunit質數。
	+ 好質數（OEIS數列A028388）。
	+ 唯一質數。
	+ 強質數：7 係佢上一個質數，13 係下一個，佢近 13 多過近 7。（OEIS數列A051634）
	+ WIKINIUM\_MATH\_PH\_4 唔係梅森質數。
	+ Eisenstein質數
	+ Thabit質數
* 迴文數。
* 如果一個數係 11 嘅倍數，咁將佢調轉都係 11 嘅倍數，例如： WIKINIUM\_MATH\_PH\_6 ， WIKINIUM\_MATH\_PH\_8 。
* 喺 13 或者更高嘅進制入面，11 係用 B 嚟表示。
* 九個 Heegner數中嘅其中一個，即係話二次體 WIKINIUM\_MATH\_PH\_10 嘅 class number (en:Class number (number theory)) 係 1，或者話呢個二次體係一個質數分解域。（OEIS數列A003173）
* 五角星數。
* 中心十邊形數。
* 見到乜就讀乜數列（en:Look-and-say sequence）嘅第 2 項（OEIS數列A005150）

## 化學

* 鈉嘅原子序數。
* 過渡金屬11族入面有金、銀、銅同埋人工合成嘅錀。

## 物理

* M理論入面時空嘅維度。

## 天文

* 阿波羅11號係第一架成功登陸月球嘅載人太空船。
* 太陽週期平均大約係11年。
* 木星嘅第11粒衛星（距離計）係木衞六（Himalia）。

## 運動

* 足球、美式足球、俄式冰球、木球、曲棍球都有十一名球員。

## 人類文化

* 啲人用「11號巴士」比喻行路，因爲兩棟好似對腳。
* 係香港，啲人將所謂「與未成年少女發生性行為」嘅罪行叫做「衰十一」，原因係有十一個字；另見「衰十三」。
* 10月1號，又叫「十一」，中華人民共和國國慶節。
* 11月11號，光棍節。
* 7-11，又叫「些粉」、「七仔」、「seven-eleven」，全球大型嘅連鎖式便利店

## 睇埋

* 11:11
* 2011年
* 四維正十一胞體
# 外邦人

**外邦人**係一個主要喺猶太教用嘅字眼，代表“非猶太人”。摩門教教徒認爲呢個字解任何外族人。除此之外，呢個字眼有時亦會代表異教徒，而可蘭經亦有用呢個字，嚟代表唔認識呢份經書嘅人（即係非回教徒）。

外邦人呢個概念喺社會學，同“外團體”嘅概念非常相似。

## 睇埋

* 猶太教
* 内外團體

## 攷
# 😂

Emojione
**😂**（英文：Face with Tears of Joy，Unicode：U+1F602）係種表情符號，佢表示「開心到喊」、「喜極而泣」嘅意思。

類似表情符號有：🤣（Unicode：U+1F923），被視爲係😂嘅打斜版。亦有人將😂🤣連用。

## Sosad

喺Unicode表情符號出現同普及之前，香港著名嘅綜合型論壇高登討論區已經有一個叫sosad嘅高登圖示，原圖係一個黃色公仔喺度喊嘅樣，但係好多高登討論區用戶都覺得，個公仔似係忍唔住笑多過似係喊，成日用嚟表示「笑到喊」、「好笑到流眼淚」嘅意思。而呢個圖示嘅BBcode「Sosad」亦漸漸成爲「堅好笑、好笑到喊」嘅代名詞。2011年，「sosad」喺香港高登第一屆「網絡紅人選舉」度獲得「最受歡迎高登icon獎」。

Unicode表情符號普及之後，😂同🤣都會有香港人叫做「sosad emoji」。

## 睇埋

* Pile of Poo
* 顏文字
* 繪文字

## 參考

Template:Emoji
# 蘇菲亞維嘉娜

| 蘇菲亞維嘉娜 |
| --- |
|  |
| 姓名原文 | Sofía Margarita Vergara Vergara |
| 出生日 | 1972年7月10號  （53歲） |
| 出生地 | 巴冷基也  |
| 本名 | Sofía Margarita Vergara Vergara |
| 國籍 | 哥倫比亞、美國  |
| 母語 | 西班牙文  |
| 識嘅語言 | 西班牙文、英文  |
| 信奉 | 天主敎、基督教  |
| 母校 | Marymount International School Barranquilla、Universidad Nacional de Colombia UNAL  |
| 職業 | 模特兒、電影演員、電視主持、電視演員、television producer、配音員、演員、電影監製  |
| 僱主 | Univision、美國廣播公司、CoverGirl、百事公司、Kmart、Comcast、State Farm Insurance、Rooms To Go  |
| 配偶 | Joe Gonzalez、祖曼堅尼路  |
| 亞爸 | Julio Enrique Vergara Robayo  |
| 亞媽 | Margarita Vergara Dávila De Vergara  |
| 兄弟姊妹 | Sandra Vergara、Veronica Vergara  |
| 網站 | www.sofiavergara.com |
| [改維基數據] |
| * 睇
* 傾
* 改
 |

**蘇菲亞維嘉娜**（粵拼：sou1 fei1 aa3 wai4 gaa1 naa4，西班牙文：**Sofía Vergara** ，1972年7月10號—）係個美國女演員同模特兒。佢喺1995年出道，出名嘅作品有《舞動奇蹟》同《摩登家庭》。

## 拎

* 蘇菲亞維嘉娜嘅官方網站
* 蘇菲亞維嘉娜喺互聯網電影資料庫嘅資料（英文）
* 蘇菲亞維嘉娜嘅Twitter
# 小粉紅

**小粉紅**最初係中華人民共和國人士，尤其係自由派社交網絡用戶描述中國大陸立場偏向民族主義網民嘅用詞。之後可以用嚟指2010年中期，通過中國留學生同翻牆手段，喺境外社群網絡上湧現出大量傾向民族主義，同宣傳中國共產黨又愛（中國共產）黨嘅中國大陸青年，部分媒體將「小粉紅」視作現代版嘅「紅衛兵」，大部分小粉紅形成深受中國GFW建設所影響，因為中華人民共和國媒體都屬政府控制，民眾無法自行創建報刊同新聞網站，導致社會上「只有一種聲音」，一旦出現輿論宣傳錯誤等就會畀中國官方控制。中國大陸嘅媒體集體聽從中宣部等辦公室嘅指揮，長期喺新浪微博等社交媒體入面轉發或者自行發佈煽動性文宣，例如「中國人民不吃這一套」、「XX國家沒資格對中國內政說三道四」，喺呢類舉措長期灌輸下，令到小粉紅堅持中國當局所認定嘅「網絡不是法外之地」，所以小粉紅好難同世界其他互聯網主流自由言論融合，導致自身同大眾區別鮮明。佢哋雖然同呢幾年嚟同時湧現親中共人士立場相似，但係佢哋主要特徵係往往表示喺言論入面帶有偏激性，內容討論唔理性，外語使用能力生疏，提出嘅主張缺乏數據同可靠嘅文章做支撐，成日通過各種諷刺、揚言抵制方式喺網絡同社交平台入面攻擊、辱罵同佢政見相反嘅人，又易過度解讀辱華一詞嘅定義嚟舉報受到歧視，令到當事國家或者人不明所以。對於中文圈而言，甚至唔單純只攻擊持唔同立場嘅網民，甚至將無同佢相同立場嘅所有人，都誇張標籤為分離主義或者叛國份子。

小粉紅亦經常喺YY直播嘅頻道入面、騰訊QQ群嘅語音功能等中國大陸廣泛使用嘅交流平台進行網絡化集結，並喺領導（指揮）者嘅統一帶領下，「出征」各個反對中國共產黨或者其當權者嘅媒介、個人、機構嘅社交媒體主頁（例如Facebook主頁、Twitter主頁、YouTube影片評論區、直播留言區）等一切可以留言嘅區域。

小粉紅成日出征嘅媒體評論區包括三立新聞、蘋果日報、立場新聞、自由亞洲電台、德國之聲、美國之音、新唐人電視台、大紀元時報、BBC，因為佢哋唔受中華人民共和國審查制度所幹擾，喺發表涉中等資訊後成日令到小粉紅睇到之後覺得萬分羞辱，認為呢啲媒體抹黑緊中國，內容係虛假報道，更加有小粉紅唔理呢啲媒體所發表嘅內容，無論有無提及中國，都會留言攻擊，甚至用同一個帳戶喺唔同帖文發表同一個言論。

喺2019年之後嘅中國，小粉紅大批出征甚至會畀中國官方媒體高度讚揚，例如喺2019年嘅央視新聞聯播入面，表揚帝吧出征呢一個行為，
人民日報亦專門發文表揚佢哋，而文章亦被央視網站轉載。

「小粉紅」同「自乾五」兩者嘅意思相若。

## 睇埋

* 紅衛兵
* 五毛黨
* 玻璃心 (網絡術語)
* 《玻璃心》

## 參考
# Leet

**Leet**、**eleet**，又叫 **leekspeak**、**L33t** 或者 **1337** 等，係互聯網上用嘅語言。佢借一啲ASCII嘅字元，來代替原本嘅英文字，個樣睇起來似原字，但實際上響電腦儲起就會好唔同。因為同原字唔同，佢係畀啲人用來避開電腦關鍵字審查。

leet 呢個名來自英文 elite，即係精英咁解。

## 攷
# 卓羅禮士

| 卓羅禮士 |
| --- |
|  |
| 姓名原文 | Chuck Norris |
| 出生日 | 1940年3月10號  |
| 出生地 | Ryan  |
| 本名 | Carlos Ray Norris |
| 死亡日 | 2026年3月19號  （86歲） |
| 死亡地 | Kauaʻi  |
| 國籍 | 美國  |
| 母語 | 英文  |
| 識嘅語言 | 英文  |
| 信奉 | 浸信會  |
| 母校 | North High School  |
| 職業 | 電影演員、作家、編劇、演員、電視演員、karateka、taekwondo athlete、電影監製、特技人  |
| 政黨 | 共和黨  |
| 名作 | Walker, Texas Ranger、Black Belt Patriotism  |
| 配偶 | Diane Holechek、Gena O'Kelly  |
| 仔女 | Mike Norris、Eric Norris  |
| 亞爸 | Ray Norris  |
| 亞媽 | Wilma Scarberry  |
| 兄弟姊妹 | Aaron Norris、Wieland Norris  |
| [改維基數據] |
| * 睇
* 傾
* 改
 |

**卓羅禮士**（粵拼：coek3 lo4 lai5 si6，英文：**Chuck Norris**，1940年3月10號—2026年3月19號）係美國一個男演員同武術家，喺1968年出道，出名嘅作品有《轟天猛將2》。

## 拍過嘅戲

* 1976. WARRIOR WITHIN, THE {功夫巨星}
* 1977. BREAKER BREAKER {鐵拳硬漢闖龍潭}
* 1978. GOOD GUYS WEAR BLACK {黑名單密殺令}
* 1979. FORCE OF ONE, A {點指賊賊}
* 1982. SILENT RAGE {第四類殺手}
* 1982. FORCED VENGEANCE {復仇行動}
* 1983. LONE WOLF MCQUADE {猛狼}
* 1984. MISSING IN ACTION {殺出火地獄}
* 1985. CODE OF SILENCE {辣手猛龍}
* 1985. INVASION U.S.A. {侵略USA}
* 1985. MISSING IN ACTION 2: THE BEGINNING {地獄快車}
* 1986. FIREWALKER {太陽神之寶}
* 1986. DELTA FORCE, THE {突襲貝魯特}
* 1988. HERO AND THE TERROR {舐血狂魔}
* 1988. BRADDOCK: MISSING IN ACTION III {熱血快車}
* 1992. SIDEKICKS {無敵鉸剪腳}
* 1993. WALKER TEXAS RANGER (TV) {德州巡警}
* 2012. EXPENDABLES 2, THE {轟天猛將2}

## 拎

* 卓羅禮士官方網站
* 卓羅禮士喺互聯網電影資料庫嘅資料（英文）
# 後志綜合振興局

大樓
**後志綜合振興局**，日文**後志総合振興局**，係日本振興局，喺北海道道央，設喺虻田郡俱知安町。由**後志支廳**改組過來。

地域來講，市部有小樽市，島牧郡有島牧村，壽都郡有壽都町、黑松內町，磯谷郡有蘭越町，虻田郡有新雪谷町、喜茂別町、京極町、俱知安町、真狩村、留壽都村，岩內郡有共和町、岩內町，古宇郡有泊村、神惠內村，積丹郡有積丹町，古平郡有古平町，余市郡有仁木町、余市町、赤井川村。

## 攷
# 國際奧林匹克委員會

**國際奧林匹克委員會**（簡稱**國際奧委會**；英文：**International Olympic Committee**；法文：**Comité international olympique**）係現代奧林匹克運動會嘅負責者，亦負責選出每次搞奧運會嘅國。

呢個組織由法國人顧拜旦男爵响1894年6月23號建立，第一任主席係迪米特里奧斯·韋基拉斯。目前有100個委員同埋32個榮譽委員。

佢哋依照《奧林匹克憲章》領導「奧林匹克運動」，為奧運會同埋五環會徽嘅專屬管理機構，係領導奧林匹克運動同埋決定有關奧林匹克運動問題嘅最高權力機關，對每4年搞一次嘅奧運會擁有一切權力，佢同佢哋嘅成員國或地區、同埋國際單項體育組織互相承認。佢哋嘅阿頭（即係國際奧委會主席），係由國際奧委會全體會議揀選出嚟，另設副主席4人、委員6名，工作語文係法文、英文，另外重使用德文、西班牙文、俄文、阿拉伯文。佢哋係帶有奧林匹克休戰永久性質嘅聯合國觀察員。

## 歷任主席

1. 希臘韋基拉斯（1894—1896）
2. 法國顧拜旦（1896—1925）
3. 比利時拉圖爾伯爵（1925—1942）
4. 瑞典艾德斯特隆（1942—1952）
5. 美國布倫達治（1952—1972）
6. 愛爾蘭基拉寧男爵（1972—1980）
7. 西班牙薩馬蘭奇（1980—2001）
8. 比利時羅格伯爵（2001—2013）
9. 德國湯馬士巴哈（2013—2025）
10. 津巴布韋姬絲迪·高雲地莉（2025—）

## 出面網頁

* Olympic Games Medals, Results, Sports, Athletes（英文）
* 〈组织(会议)概况 — 中华人民共和国外交部〉 (簡體中文)。中華人民共和國外交部。
# 鄂荷次克綜合振興局

| 鄂荷次克綜合振興局 オホーツク総合振興局 |
| --- |
| Ohōtsuku-sōgō-shinkōkyoku |
|  |
|  |
| 都道府縣 | 北海道 |
| 首府 | 網走 |
| 面積 |
|  • 總計 | 10,690.09 平方公里（4,127.47 平方英里） |
| 人口（2020年5月31號） |
|  • 總計 | 275,091 |
|  • 密度 | 26/平方公里（67/平方英里） |

**鄂荷次克綜合振興局**（日文：オホーツク総合振興局／オホーツクそうごうしんこうきょく*Ohōtsuku sōgō shinkōkyoku* \*/?）係日本北海道一個綜合振興局，2010年4月1號改組之前叫**網走支廳**，首府喺網走，最大城市係北見。

## 歷史

網走支廳喺1987年設立，管轄範圍包含原本屬於北見國嘅網走郡、斜里郡、常呂郡同紋別郡。2010年北海道支廳改組嘅時候，唔學似其他支廳沿用舊名，而係叫做**鄂荷次克綜合振興局**。

## 地理

### 市

* 北見
* 網走（首府）
* 紋別

### 町同村

* 網走郡：大空町、美幌町、津別町
* 斜里郡：斜里町、清里町、小清水町
* 常呂郡：訓子府町、置戶町、佐呂間町
* 紋別郡：遠輕町、湧別町、瀧上町、興部町、西興部村、雄武町

## 出面網頁

* 鄂荷次克綜合振興局嘅官方網站
# 橋本雅邦

| 橋本雅邦 |
| --- |
|  |
| 姓名原文 | 橋本雅邦 |
| 出生日 | 1835年8月21號  |
| 出生地 | 江戶  |
| 死亡日 | 1908年1月13號  （72歲） |
| 死亡地 | 東京府  |
| 死因 | 胃癌  |
| 國籍 | 日本  |
| 職業 | Nihonga painter、畫師  |
| 僱主 | Kawagoe Domain、Imperial Japanese Naval Academy、Monbushō、Tokyo Academy of Fine Arts  |
| [改維基數據] |
| * 睇
* 傾
* 改
 |

**橋本雅邦**（1835年8月21號—1908年1月13號）係日本一位畫家。

## 出面網頁

* P1273 屬性顯示失敗: 搵唔到 P1273 屬性。

/ 橋本雅邦喺加泰圖書館嘅資料
* 橋本雅邦喺分面應用主題詞表識別碼嘅資料
* 橋本雅邦喺虛擬國際權威檔案識別碼嘅資料
* 橋本雅邦喺Freebase嘅資料
# 小提琴

小提琴
**小提琴**，又叫**梵鈴**，俾人稱之為「**樂器女王**」，係一個用弓拉嘅弦樂器。佢有四條弦，每條隔純五度，係提琴家族之中至細、至高音嘅樂器。大過佢嘅提琴有中提琴、大提琴同埋低音大提琴。

小提琴係嚮16世紀嘅意大利首先出現。佢原先嘅意大利文名叫做violin，意思即係細嘅中提琴（viola）。

小提琴同其他提琴一樣，主要係用弓來拉嘅，間唔中亦會用嚟彈下。

佢係現代管弦樂團弦樂組中最為主要嘅樂器。樂器之中佔有好重要嘅位置，係現代管弦樂團最重要嘅樂器之一，亦係具有高難度演奏技巧嘅獨奏樂器。

## 嚮大戲、粵曲、粵樂用嘅梵鈴

早嚮1920年代，司徒夢岩、尹自重、呂文成嗰一班玩家用小提琴拍和，一用就用到而家。

但係大戲粵曲用嘅定弦係同西樂嘅唔同，西樂嘅定弦係G D A E，大戲粵曲嘅定弦係F C G D。

## 嚮西方民歌用嘅小提琴

西方民間亦有用小提琴（有時會叫 ｢民俗提琴｣），但係用嘅弦唔同，古典樂用尼龍或者羊腸，但係民歌通常係用鋼絃，亦可能有第五條弦，定弦會係C G D A E，另外，有啲樂手中意用一種冇咁彎嘅琴橋，等可以易啲拉得出多過一個音。

## 參考

## 註

## 書目

* Pinksterboer, Hugo (2008). *Violin and Viola: The Complete Guide* (英文) (第3版). The Tipbook Company.
# 長度

**長度**（粵拼：coeng4 dou6，英文：length），或者**長**（coeng4），係指講物體兩端嘅距離大細。有時為咗方便分便唔同方向嘅長度，會分出高度同闊度。高度係指打棟嘅長度，而闊度係專指側邊嘅長度。佢重喺國際單位嘅七種度量方式嘅一個單位。

## 敘述

長度係一維嘅大細，面積係二維嘅大細（長度平方），體積係三維嘅大細（長度立方）。喺大部份度量衡系統，長度都係基本單位，好多單位都就由佢衍生出來。

喺字典嗰度嚟講，長度可以解釋成兩邊之間嘅距離。而所謂嘅距離既可以係直線，又可以係曲線；既可以喺平面入面，又可以喺3D嘅範圍入面。喺物理上來講，長度同距離係同義。

## 長度嘅單位

長度嘅度量單位有好多種。喺國際上用米做長度基本單位。喺國際單位入面，佢將米定咗係標準嘅單位。，所以「1米」有幾長係要好嚴格嘅科學證明先至得。而最新嘅「1米」證明係1983年嘅國際度量衡大會講咗出嚟，而呢次定義係用咗自然界入面邊度都可以見到嘅光，而且喺1970年代嗰時，光速已經有好嚴格嘅準確度，所以佢定咗光喺真空入面行1/299792458秒嘅距離係1標準米。所以一旦光速達到重準嘅測量度，個數改嘅係米，而唔係光速。

## 註

## 睇埋

* 距離
* 曲線
* 面積
* 體積
# 開爾文男爵

| 開爾文男爵 |
| --- |
|  |
| 姓名原文 | William Thomson |
| 出生日 | 1824年6月26號  |
| 出生地 | 貝爾法斯特  |
| 死亡日 | 1907年12月17號  （83歲） |
| 死亡地 | Largs - An Leargaidh Ghallda (大不列顛愛爾蘭聯合王國)  |
| 國籍 | 大不列顛愛爾蘭聯合王國  |
| 識嘅語言 | 英文  |
| 信奉 | 基督教  |
| 母校 | 格拉斯哥大學、Peterhouse、劍橋大學、Royal Belfast Academical Institution  |
| 職業 | 物理學家、天文學家、數學家、大學教員、政治人、作家、工程師、化學家  |
| 僱主 | 格拉斯哥大學、Peterhouse  |
| 政黨 | Liberal Party、Liberal Unionist Party  |
| 名作 | ampere balance、Kelvin–Voigt material、Lunar、Automatic curb sender、Kelvin probe force microscope、Kelvin–Varley divider  |
| 配偶 | Margaret Crum、Frances Anna Blandy  |
| 亞爸 | James Thomson  |
| 亞媽 | Margaret Gardiner  |
| 兄弟姊妹 | Elizabeth King、James Thomson  |
| [改維基數據] |
| * 睇
* 傾
* 改
 |

開爾文男爵
**開爾文男爵**（**Baron Kelvin**，1824年6月26號—1907年12月17號），原名**威廉湯臣**（**William Thomson**），係英國物理學家，亦係熱力學絕對溫標開氏嘅發明人。

## 用「開爾文」命名嘅嘢

* 開氏度
* 開爾文滴水起電機
* 開爾文電橋
* 開爾文環流定理
* 開爾文波
* 開爾文方程
* 開爾文函數

## 出面網頁

* 開爾文男爵喺BIBSYS嘅資料
* P1273 屬性顯示失敗: 搵唔到 P1273 屬性。

/ 開爾文男爵喺加泰圖書館嘅資料
* 開爾文男爵喺西班牙國家圖書館嘅資料
* 開爾文男爵喺分面應用主題詞表識別碼嘅資料
* 開爾文男爵喺虛擬國際權威檔案識別碼嘅資料
* 開爾文男爵喺Freebase嘅資料
# 紐約時報國際版

《國際紐約時報》報頭
《**紐約時報國際版**》（英文：New York Times International Edition）係一份英文報紙，而家係《紐約時報》旗下嘅報紙，對象係全世界讀者。

呢份報紙原先叫《**國際先驅論壇報**》（英文：International Herald Tribune），1887年喺巴黎創刊，每日出紙。2002年呢份報紙畀《紐約時報》全面收購，2013年改名做《**國際紐約時報**》（英文：International New York Times），再喺2016年再改用而家個名。

## 出面網頁

* 紐約時報國際版嘅官方網站